3.  การประกอบธุรกิจของแต่ละสายผลิตภัณฑ์

การดำเนินธุรกิจของกลุ่มบริษัทสามารถแบ่งออกเป็น 3 กลุ่ม คือ

1. ธุรกิจการให้บริการบริหารการจัดงาน (Event Management)

2. ธุรกิจให้เช่าอุปกรณ์และบริการ (Equipment Rental)

3. ธุรกิจให้บริการผลิตสื่อสำหรับการนำเสนอ (Presentation Media)

3.1 ธุรกิจการให้บริการบริหารการจัดงาน (Event Management)

ปัจจุบันบริษัทฯให้บริการบริหารการจัดงานแบบครบวงจร (Turnkey Event Management)
โดยขอบเขตการ ให้บริการบริษัทฯจะครอบคลุมถึง

-   การออกแบบ

-   การวางแผนงานการสื่อสารทางการตลาดให้สอดคล้องกับแผนการตลาดของลูกค้า

-   การออกแบบชิ้นงาน

-   การให้คำปรึกษาในด้านการจัดหาและจัดเตรียมพื้นที่ที่เหมาะสมสำหรับการจัดงานแสดงประเภทต่างๆ

-   การให้คำปรึกษาเบื้องต้นทางด้านอุปกรณ์และสื่อสำหรับการจัดการแสดง

-   การให้บริการรับออกแบบจัดสร้างตามแนวความคิดของลูกค้า

-   การให้บริการประกอบ ติดตั้ง และตกแต่งภายในให้ลูกค้า

-   การควบคุมและบริหารงานแสดง

ซึ่งทำให้บริษัทฯสามารถบริหารและควบคุมคุณภาพของการดำเนินงานให้ได้มาตรฐานตามที่ลูกค้าได้กำหนดไว้

ในปัจจุบัน ธุรกิจหลักของบริษัทฯสามารถจำแนกได้ตามลักษณะการให้บริการได้เป็น 4 ประเภทหลัก
ดังต่อไปนี้คือ

1. ธุรกิจให้บริการบริหารการจัดงานแสดงสินค้าและนิทรรศการ (Trade Show & Exhibition)

2. ธุรกิจให้บริการการบริหารการจัดกิจกรรมทางการตลาดและการส่งเสริมการขาย (
Corporate Marketing & Promotion Event)

3. ธุรกิจให้บริการบริหารการจัดงานบันเทิงสาธารณะ (Public Event)

4. ธุรกิจให้บริการการบริหารการจัดประชุมสัมมนา (Meeting, Incentive, Convention &
Exhibition: MICE)

3.1.1 ลักษณะของผลิตภัณฑ์หรือบริการ

 ก. ธุรกิจให้บริการบริหารการจัดงานแสดงสินค้าและนิทรรศการ (Trade Show & Exhibition)

การจัดงานแสดงสินค้าและนิทรรศการเป็นการตลาดแบบพบผู้บริโภคโดยตรงของบริษัทหรือผู้ผลิตสินค้าต่างๆ
ที่ออกงานแสดงสินค้านั้นๆ
โดยบริษัทฯมีหน้าที่สร้างกระบวนการที่ใช้ในการสื่อสารระหว่างลูกค้าและผู้บริโภคอย่างมี
ประสิทธิภาพ เช่น การออกแบบบริเวณพื้นที่จัดงาน การสร้างบรรยากาศด้วยแสง สี และเสียง
และการแสดง เป็นต้น การ ที่ผู้บริโภคสามารถมีส่วนร่วมโดยตรงในการนำเสนอหรือสาธิตผลิตภัณฑ์
อีกทั้งสามารถสอบถามข้อมูลต่างๆที่เกี่ยวกับ สินค้านั้นๆ
ถือเป็นปัจจัยหลักที่ทำให้งานแสดงสินค้าและนิทรรศการเป็นเครื่องมือสื่อสารทางการตลาดที่มีประสิทธิภาพใน
การสื่อสารกันระหว่างลูกค้าและกลุ่มเป้าหมาย
และเป็นเครื่องมือทางการตลาดที่ได้รับการยอมรับอย่างกว้างขวางใน
อุตสาหกรรมชั้นนำที่มีศักยภาพในการเจริญเติบโตที่ดี แต่มีการแข่งขันที่สูง เช่น อุตสาหกรรมยานยนต์
อุตสาหกรรม สื่อสารและเทคโนโลยี และอุตสาหกรรมอาหาร เป็นต้น

 ผลงานที่สำคัญของบริษัทฯ ที่ผ่านมาได้แก่

-   งาน BOI BUILD Thailand: CP Booth ซึ่งจัดขึ้นในระหว่างวันที่ 3-17 กุมภาพันธ์ 2543
    ที่ศูนย์แสดงสินค้าเมืองทองธานี

-   งาน Thaicom-Satellite Museum ซึ่งจัดขึ้นเมื่อวันที่ 18 สิงหาคม 2545 ที่ท้องฟ้าจำลอง

-   งาน Power Buy Expo 1999 ซึ่งจัดขึ้นในระหว่างวันที่ 1-6 มิถุนายน 2542 ที่เซ็นทรัล
    พลาซ่า ลาดพร้าว

-   งาน Power Buy Expo 2000 ซึ่งจัดขึ้นเมื่อวันที่ 30 พฤษภาคม 2543 ที่เซ็นทรัล พลาซ่า
    ลาดพร้าว

-   งาน Power Buy Expo 2001 ซึ่งจัดขึ้นในระหว่างวันที่ 26 พฤษภาคม – 3 มิถุนายน 2544
    ที่โรบินสัน ศรีราชา

-   งาน Power Buy Expo 2002 ซึ่งจัดขึ้นในระหว่างวันที่ 27 เมษายน –6 พฤษภาคม 2545
    ที่เซ็น ทรัล พลาซ่า ลาดพร้าว

-   งาน Power Buy Expo 2003 ซึ่งจัดขึ้นในระหว่างวันที่ 26 เมษายน –5 พฤษภาคม 2546
    ที่เซ็นทรัล พลาซ่า ลาดพร้าว

-   งาน Supersports Super Show 2003 ซึ่งจัดขึ้นในระหว่างวันที่ 30 พฤศจิกายน –10
    ธันวาคม 2546 ที่ห้างเซ็นทรัลลาดพร้าว -BCC

-   งาน Chia Tai International Progress Fair 2002 ซึ่งจัดขึ้นในระหว่างวันที่ 18
    ตุลาคม-3 พฤศจิกายน 2545 ที่ มหานครเซี่ยงไฮ้ ประเทศจีน

-   งาน Land Rover Motor Show 2003 ซึ่งจัดขึ้นในระหว่างวันที่ 28 มีนาคม – 7 เมษายน
    2546 ที่ศูนย์การแสดงสินค้า BITEC

-   งาน “อลังการแห่งศิลปกรรมไทย” ในงาน OTOP CITY 2004 ซึ่งจัดขึ้นในระหว่างวันที่
    18-26 ธันวาคม 2547 ที่ อิมแพค เมืองทองธานี

 ข. ธุรกิจให้บริการบริหารการจัดกิจกรรมทางการตลาดและส่งเสริมการขาย (Corporate Marketing & Promotion Event)

การจัดกิจกรรมทางการตลาดและส่งเสริมการขายจัดว่าเป็นเครื่องมือสื่อสารทางการตลาด
(Marketing Communication Tool) ที่น่าสนใจ
เนื่องจากเป็นสื่อที่สามารถสร้างมูลค่าให้กับตัวผลิตภัณฑ์ และเข้าถึงกลุ่มเป้าหมายได้ อย่างรวดเร็ว
และมีประสิทธิภาพ โดยทั่วไป ลักษณะการให้บริการการจัดกิจกรรมทางการตลาด
และการส่งเสริมการขาย จะมีความแตกต่างจากงานแสดงสินค้าและนิทรรศการ
เนื่องจากการจัดกิจกรรมทางการตลาดและการส่งเสริมการขาย
เป็นการสื่อสารทางการตลาดของลูกค้ารายใดรายหนึ่ง
โดยเฉพาะที่ต้องการจัดกิจกรรมขึ้นมาเพื่อสื่อสารกับลูกค้า กลุ่มเป้าหมาย
ทั้งนี้งานที่จัดจะมีความหลากหลายและแตกต่างกันออกไป ซึ่งจะขึ้นอยู่กับวัตถุประสงค์ของลูกค้าว่า
ต้องการจะส่งเสริมการขายผลิตภัณฑ์หรือสินค้า หรือต้องการแนะนำสินค้าหรือบริการใหม่
นอกจากนี้ยังมีกิจกรรมอื่นๆที่
ลูกค้าจัดขึ้นเพื่อเป็นการสร้างความสัมพันธ์ที่ดีระหว่างลูกค้า/กลุ่มเป้าหมาย ลูกค้า/ตัวแทนจำหน่าย
อันได้แก่ การจัดทำ เทศกาลพิเศษขึ้นในรูปการสัมมนา และงานบันเทิง เป็นต้น โดยส่วนใหญ่
กิจกรรมทางการตลาดและส่งเสริมการขายจะ เป็นงานลักษณะสั้นๆ
เน้นการมีส่วนร่วมของผู้เข้าร่วมงาน และการสร้างภาพพจน์ที่ดีและความประทับใจให้แก่ผู้เข้าร่วม
งาน นอกจากนี้ สถานที่ที่ใช้ในการจัดกิจกรรมก็จะแตกต่างกันออกไป
ขึ้นอยู่กับแนวคิดการส่งเสริมการตลาดของสินค้า หรือบริการแต่ละประเภท เช่น
ถ้าหากต้องการเปิดตัวสินค้าที่มีกลุ่มเป้าหมายเป็นวัยรุ่น ก็จะจัดงานในบริเวณที่มีวัยรุ่น
สัญจรไปมาค่อนข้างเยอะ เช่น เซ็นเตอร์พอยท์ โรงภาพยนตร์ และห้างสรรพสินค้า เป็นต้น

ผลงานที่สำคัญของบริษัทฯที่ผ่านมา ได้แก่

-   งาน Happy D-Prompt Press ซึ่งจัดขึ้นเมื่อวันที่ 21 พฤษภาคม 2546 ที่สนามกีฬานิมิบุตร

-   งาน Happy D-Prompt Dealer ซึ่งจัดขึ้นในระหว่างวันที่ 25-29 มิถุนายน 2546
    ที่เชียงใหม่

-   งาน Microsoft Windows Server 2003 ซึ่งจัดขึ้นเมื่อวันที่ 15 สิงหาคม 2544
    ที่ศูนย์ประชุมแห่งชาติสิริกิติ์

-   งาน TA Orange Campaign ซึ่งจัดขึ้นในระหว่างวันที่ 4 มิถุนายน 2545 –12 กรกฏาคม
    2545 ที่จังหวัดนครราชสีมา พัทยา และหัวหิน

-   งาน Unilever Lux Skin Care Bar Launching ซึ่งจัดขึ้นเมื่อวันที่ 29 มีนาคม 2545
    ที่บริเวณอนุสาวรีย์ชัยสมรภูมิ

-   งาน M-150 Power Music Beat ซึ่งจัดขึ้นเมื่อวันที่ 23 พฤศจิกายน 2546
    ที่สนามกีฬาอินดอร์ สเตเดียม หัวหมาก

-   งาน Panasonic Ideas for Life ซึ่งจัดขึ้นเมื่อวันที่ 24 เมษายน 2545 ที่เซ็นทรัล
    โซฟิเทล

-   งานเปิดตัวรถยนต์โตโยต้า HILUX VIGO ครั้งแรกในโลกทั่วประเทศไทย
    ซึ่งจัดขึ้นระหว่างวันที่ 3-5 กันยายน 2547

 ค. .ธุรกิจให้บริการบริหารการจัดกิจกรรมบันเทิงสาธารณะ (Public Event)

การจัดกิจกรรมบันเทิงสาธารณะโดยส่วนใหญ่เป็นการจัดกิจกรรมการแสดงของหน่วยงานราชการ
โดยมี วัตถุประสงค์ในการจัดงานเพื่อส่งเสริมศิลปวัฒนธรรมของไทย
โดยอาศัยแนวคิดในการนำเสนอที่แปลกใหม่ เน้นความคิด ริเริ่มสร้างสรรค์
และมีการใช้สื่อและอุปกรณ์ที่ทันสมัยประกอบการนำเสนอ ทำให้งานแสดงมีความน่าสนใจ และสมจริง
สมจัง ซึ่งจะสร้างความประทับใจให้แก่กลุ่มผู้เข้าชมงาน ในการจัดการแสดงแบบบันเทิงสาธารณะ
บริษัทฯจะเน้นการสร้าง
กระบวนการที่ใช้ในการสื่อสารระหว่างผู้จัดงานและกลุ่มผู้เข้าชมโดยการออกแบบแนวคิดของงานแสดง
การวางแผนงาน แสดง การคัดเลือกนักแสดงนำ การจัดสร้างและตกแต่งงานแสดง
การควบคุมและบริหารงานแสดง และการออกแบบ บริเวณพื้นจัดงานแสดง
โดยจะคำนึงถึงความสอดคล้องกับวัตถุประสงค์ของการจัดงานของลูกค้าด้วยเสมอ

ผลงานที่สำคัญของบริษัทฯที่ผ่านมา ได้แก่

-   งานแม่น้ำของแผ่นดิน (River of King) ปีที่ 3 ซี่งจัดขึ้นระหว่างวันที่ 22-30 กันยายน
    2545 ที่ท่าราชวรดิษฐ์

-   งานแม่น้ำของแผ่นดิน (River of King) ปีที่ 4 ซี่งจัดขึ้นระหว่างวันที่ 30 มกราคม –13
    กุมภาพันธ์ 2546 ที่ท่า ราชวรดิษฐ์

-   งานแม่น้ำของแผ่นดิน (River of King) ปีที่ 5 ซี่งจัดขึ้นระหว่างวันที่ 23 มกราคม –5
    กุมภาพันธ์ 2547 ที่ท่าราชวรดิษฐ์

-   งานเทศกาลวัดอรุณ (Wat Arun Festival) ซึ่งจัดขึ้นเมื่อวันที่ 1-4 พฤศจิกายน 2544
    ที่วัดอรุณ ราชวราราม

-   งาน OTOP CITY ซึ่งจัดขึ้นที่อิมแพ็ค อารีน่า เมืองทองธานี ในระหว่างวันที่ 21-28 ธันวาคม
    2546

-   งาน New Year Countdown 2003 ซึ่งจัดขึ้นที่สนามศุภชลาศัย สนามกีฬาแห่งชาติ เมื่อวันที่
    31 ธันวาคม 2546

-   งาน Bangkok China Town Festival 2003 ซึ่งจัดขึ้นระหว่างวันที่ 1-2 กุมภาพันธ์
    2546 ในเขตเยาวราช

-   งาน Bangkok China Town Festival 2004 ซึ่งจัดขึ้นระหว่างวันที่ 22-23 มกราคม
    2547 ในเขตเยาวราช

-   งาน Songkarn Festival 2003 ซึ่งจัดขึ้นที่ระหว่างวันที่ 7-15 เมษายน 2545
    ที่ถนนราชดำเนินกลาง

-   งานเทศกาลวัดรุณ (Wat Arun Festival) ซึ่งจัดขึ้นเมื่อวันที่ 23-26 ธันวาคม 2547
    ที่วัดอรุณ ราชวราราม

 ง. ธุรกิจให้บริการบริหารการจัดการประชุมสัมมนา (Meeting, Incentive, Convention & Exhibition: MICE)

สำหรับธุรกิจให้บริการบริหารการจัดประชุมสัมมนานั้น ในปัจจุบันบริษัทฯได้ให้บริการอยู่ 2
ประเภทกับลูกค้า
ประเภทแรกคือการให้บริการในลักษณะที่บริษัทฯจะรับฟังวัตถุประสงค์ในการจัดงานของลูกค้า
แล้วบริษัทฯจะพัฒนา แนวคิดใน การนำเสนอ และกลยุทธ์ในการจัดงานที่เหมาะสมให้กับลูกค้า
โดยลูกค้าจะเป็นผู้ดำเนินการจัดงานเอง สำหรับประเภทที่ สองเป็นการให้บริการแบบครบวงจร
(Turnkey Event Management) ซึ่งเป็นลักษณะงานที่ลูกค้าจะ มอบหมายขอบเขต
ของงานที่กว้างขึ้น โดยบริษัทฯจะดูแลในเกือบทุกส่วนของงาน เริ่มตั้งแต่การให้การต้อนรับ
ผู้เข้าร่วมประชุม การทำป้าย ต้อนรับในบริเวณที่จะจัดงาน การจัดงานเลี้ยงต้อนรับ
และงานเลี้ยงอำลาสำหรับผู้มา ร่วมงาน กาออกแบบและตกแต่งห้อง จัดงานสำหรับผู้เข้าร่วมประชุม
รวมไปถึงการประชาสัมพันธ์งานประชุม ที่ผ่านมา งานส่วนใหญ่ที่บริษัทฯจัดจะเป็นงาน ประเภทที่สอง

ผลงานที่สำคัญของบริษัทฯที่ผ่านมาได้แก่

-   งาน Good Year’s Top Management and Dealers Seminar ซึ่งจัดขึ้นเมื่อวันที่ 4
    พฤษภาคม 2544 ที่โรงแรม อิมพีเรียล ควีนส์ปาร์ค

-   งาน Alpar 2002 (งานประชุมแพทย์ทางด้านกระดูก) ซึ่งจัดขึ้นเมื่อวันที่ 1 ธันวาคม 2545
    ที่ศูนย์ประชุมแห่งชาติสิริกิติ์

-   งาน World Stamp Bangkok 2003 World Philatelic Exhibition
    ซึ่งจัดขึ้นในระหว่างวันที่ 4-13 ตุลาคม 2546 ที่ศูนย์แสดงสินค้า อิมแพ็ค อารีน่า ฮอลล์ 9

-   งาน ISCAS 2003 ซึ่งจัดขึ้นเมื่อวันที่ 25 พฤษภาคม 2546 ที่โรงแรมอิมพีเรียล ควีนส์ปาร์ค

-   งาน Johnie Walker Golf Classic 2004 ซึ่งจัดขึ้นเมื่อวันที่ 27 มกราคม 2547
    ที่หอประชุมกองทัพเรือ

-   งาน Johnie Walker Golf Classic Gala Night ซึ่งจัดขึ้นเมื่อวันที่ 31 มกราคม
    2547 ที่ศูนย์ประชุมแห่งชาติสิริกิติ์

3.1.2 การตลาดและภาวะการแข่งขัน

3.1.2.1 นโยบายการตลาด

 กลยุทธการตลาด

บริษัทฯมีกลยุทธ์ทางการตลาดที่เน้นการให้บริการที่มีคุณภาพ
และครบวงจรแก่ธุรกิจหลากหลายประเภท โดยมี กลยุทธ์ทางการตลาดที่สำคัญดังนี้

-   การให้บริการที่เน้นคุณภาพอย่างครบวงจร

  ที่ผ่านมา
  บริษัทฯเน้นการให้บริการบริหารการจัดงานในรูปแบบต่างๆให้แก่ทั้งหน่วยงานทั้งภาครัฐและภาคเอกชนอย่างมีคุณภาพและครบวงจร
  โดยทีมงานของบริษัทฯได้ร่วมทำงานกับลูกค้าอย่างใกล้ชิดตั้งแต่เริ่มต้นเพื่อให้เข้าใจถึงวัตถุประสงค์และความต้องการของลูกค้าอย่างถ่องแท้
  บริษัทฯมีการกำหนดรูปแบบกิจกรรมการแสดงที่น่าสนใจและมีความเป็นไปได้ในการนำเสนอ
  มีการผลิตรายการ การคิดรูปแบบการนำเสนอ สถานที่ในการจัดกิจกรรมการแสดง
  การจัดหาอุปกรณ์และทีมงานสนับสนุนการแสดง รวมทั้งการจัดกิจกรรมต่างๆ
  ที่มีความสอดคล้องและเหมาะสมกับวัตถุประสงค์ในการจัดงานของลูกค้า ทั้งนี้
  บริษัทฯจะมีการควบคุมคุณภาพในทุกขั้นตอนของการทำงาน
  เพื่อมิให้เกิดความผิดพลาดและสามารถสร้างสรรค์งานได้บรรลุวัตถุประสงค์ของลูกค้า
  บริษัทฯจึงได้รับการยอมรับและความไว้วางใจจากลูกค้าเป็นอย่างดีว่า กิจกรรมที่บริษัทฯจัดนั้น
  มีความแปลกใหม่และสามารถสื่อแนวคิดในการนำเสนองานได้ดี

-   การให้บริการที่ครอบคลุมประเภทของงานที่หลากหลาย

ที่ผ่านมา บริษัทฯได้ให้บริการบริหารการจัดงานครบทั้ง 4 ประเภท
คือธุรกิจให้บริการบริหารการจัดงานแสดงสินค้า และนิทรรศการ (Trade Show &
Exhibition), ธุรกิจให้บริการการบริหารการจัดกิจกรรมทางการตลาดและการส่งเสริมการ ขาย
(Corporate Marketing & Promotion Event),
ธุรกิจให้บริการบริหารการจัดงานบันเทิงสาธารณะ (Public Event),
ธุรกิจให้บริการการบริหารการจัดประชุมสัมมนา (Meeting, Incentive, Convention &
Exhibition: MICE) โดยนับได้ว่า บริษัทฯ เป็นผู้ประกอบการชั้นนำในธุรกิจทั้ง 4
ประเภทดังกล่าวอันเป็นการสร้างความแข็งแกร่งในตลาด จนทำให้บริษัทฯ
มีชื่อเสียงและมีผลงานเป็นที่ยอมรับ อย่างไรก็ตาม บริษัทฯจะยังคงพัฒนาคุณภาพงานทุกประเภท
โดยเฉพาะงานบันเทิง
สาธารณะและงานการจัดกิจกรรมทางการตลาดและการส่งเสริมการขายที่คาดว่าจะมีอัตราการเจริญเติบโตที่ดีในช่วง
3-5 ปีข้างหน้านี้

-   การพัฒนาระบบการทำงานให้มีประสิทธิภาพตามมาตรฐานสากล

  บริษัทฯมีนโยบายในการใช้กลยุทธ์ที่เป็นการให้บริการแบบครบวงจร
  เพื่ออำนวยความสะดวกและรวดเร็วในการ ให้บริการสำหรับลูกค้า ในปัจจุบัน
  นับได้ว่าบริษัทฯมีชื่อเสียงในระดับแนวหน้าบริษัทหนึ่งในตลาด และเป็นที่ยอมรับของ
  ลูกค้าอย่างกว้างขวางในเชิงคุณภาพและมาตรฐานการสร้างสรรค์งานให้บรรลุวัตถุประสงค์ของลูกค้า
  อย่างไรก็ตาม
  บริษัทฯได้ให้ความสำคัญในการสร้างทีมงานและระบบงานที่มีประสิทธิภาพเพื่อรองรับการขยายงานอย่างต่อเนื่องและ
  สามารถรักษาคุณภาพการสร้างสรรค์ผลงานให้แก่ลูกค้า

-   การให้ความสำคัญกับบุคลากรภายในบริษัท

  บริษัทฯตระหนักอยู่เสมอว่าบุคลากรในทุกระดับของบริษัทฯเป็นกลไกที่สำคัญในการที่จะทำให้บริษัทฯประสบความสำเร็จในการดำเนินธุรกิจอย่างต่อเนื่อง
  เนื่องจากธุรกิจการให้บริการบริหารการจัดงานเป็นธุรกิจที่ต้องอาศัยความรู้ความสามารถ
  ประสบการณ์
  ความคิดริเริ่มสร้างสรรค์และความร่วมมือของบุคลากรในฝ่ายต่างๆเพื่อให้การจัดกิจกรรมประสบความสำเร็จตามเป้าหมาย
  บริษัทฯจึงเน้นที่การฝึกอบรมและพัฒนาบุคลากรโดยการจัดอบรมพนักงานให้มีความรู้ในด้านการใช้โปรแกรมคอมพิวเตอร์สำหรับการออกแบบและสร้างสื่อ
  และการใช้เครื่องมือสำหรับการนำเสนอ
  รวมถึงการจัดส่งพนักงานไปดูงานทั้งในประเทศและต่างประเทศเพื่อเพิ่มประสิทธิภาพในการปฎิบัติงานเพื่อพร้อมรับการขยายงานของบริษัทฯ
  นอกจากนี้บริษัทฯยังเน้นการสร้างความสัมพันธ์ที่ดีให้เกิดขึ้นภายในองค์กรด้วยการจัดกิจกรรมเชื่อมสัมพันธ์ของพนักงานอันจะนำไปสู่การดำเนินงานในแนวทางเดียวกัน
  การร่วมมือและการประสานงานเพื่อให้งานสำเร็จดังเป้าหมายที่ได้วางไว้

 นโยบายและการกำหนดราคา

การกำหนดราคาในการให้บริการบริหารการจัดงานแต่ละงานจะกำหนดจากต้นทุนการผลิต
ซึ่งประกอบด้วยต้นทุน ในการผลิตงาน (Production Cost) ต้นทุนค่าควบคุมในการผลิตงาน
(Production Control Management Fee) และ
ต้นทุนค่าควบคุมและบริหารงานการแสดงในวันจัดงาน (Presentation Control Fee)
และบวกกำไรส่วนเพิ่ม (Profit Margin) ในอัตราที่เหมาะสม
ซึ่งจะขึ้นอยู่กับลักษณะของงานว่าต้องอาศัยความคิดริเริ่มสร้างสรรค์ และความแปลกใหม่
มากน้อยเพียงใด และความยุ่งยากในการผลิตงาน

 ลูกค้าและลูกค้ากลุ่มเป้าหมาย

บริษัทฯจะมุ่งเน้นเจาะลูกค้าที่เป็นเจ้าของสินค้าหรือผลิตภัณฑ์ต่างๆ
ที่ต้องการจัดงานส่งเสริมการตลาดและ ประชาสัมพันธ์ให้กับผลิตภัณฑ์ของตนเพื่อสร้างยอดขาย
เพิ่มเติมจากการโฆษณาผ่านสื่อทั่วๆไป หรือองค์กรภาครัฐและ
เอกชนที่ต้องการส่งเสริมให้เกิดภาพลักษณ์ที่ดีกับตัวองค์การ
โดยเจ้าของผลิตภัณฑ์หรือองค์กรอาจจะเป็นผู้กำหนด รูปแบบของกิจกรรมเอง
แล้วว่าจ้างให้บริษัทฯเป็นผู้ดำเนินการ หรือขอให้บริษัทฯเป็นผู้นำเสนอแผนการจัดกิจกรรมให้
บริษัทฯได้จำแนกลูกค้า ดังต่อไปนี้

1. กลุ่มรัฐวิสาหกิจและหน่วยงานของรัฐ

เนื่องจากภาครัฐมีนโยบายส่งเสริมการลงทุนในอุตสาหกรรมที่มีศักยภาพในการเจริญเติบโตอย่างต่อเนื่อง
ภาครัฐ จึงมีนโยบายเป็นตัวแทนในการจัดกิจกรรมเพื่อให้ความรู้ ความเข้าใจ
หรือจัดกิจกรรมทางการตลาดเพื่อส่งเสริม อุตสาหกรรมต่างๆ อาทิเช่น อุตสาหกรรมท่องเที่ยว
และอุตสาหกรรมอาหาร เป็นต้น หน่วยงานของภาครัฐที่รับผิดชอบใน
การส่งเสริมอุตสาหกรรมเหล่านี้ ได้แก่ กระทรวงวัฒนธรรม กระทรวงมหาดไทย
กระทรวงวิทยาศาสตร์ กรมส่งเสริมการ ส่งออก และการท่องเที่ยวแห่งประเทศไทย

2. กลุ่มธุรกิจเอกชน

กลุ่มธุรกิจในภาคเอกชนที่นิยมใช้บริการบริหารการจัดงานเป็นธุรกิจที่มีการแข่งขันที่ค่อนข้างสูง
มีการเปลี่ยนแปลง ของพฤติกรรมผู้บริโภคที่รวดเร็ว หรือมีการเปลี่ยนแปลงทางเทคโนโลยี
หรือการต้องการใช้บริการที่รวดเร็ว เช่น ธุรกิจ โทรคมนาคมและเทคโนโลยีสารสนเทศ
ซึ่งเป็นธุรกิจที่มีอัตราการเจริญเติบโตที่ดี แต่มีการแข่งขันทางด้านการตลาดสูง ภายในอุตสาหกรรม
ธุรกิจรถยนต์ซึ่งเป็นธุรกิจที่มีศักยภาพในการเจริญเติบโตอย่างต่อเนื่อง และธุรกิจสินค้าอุปโภคบริโภค
เช่น ธุรกิจอาหาร ธุรกิจเครื่องสำอาง และธุรกิจยาบำรุงสุขภาพ
ซึ่งธุรกิจเหล่านี้ให้ความสำคัญกับการจัดกิจกรรมทางการ ตลาด การส่งเสริมการจำหน่าย
และการประชาสัมพันธ์เพื่อสร้างการรับรู้ของผู้บริโภคกลุ่มเป้าหมาย

3. กลุ่มบริษัทตัวแทนโฆษณา

บริษัทตัวแทนโฆษณาเป็นลูกค้ากลุ่มใหม่ของบริษัทฯ ที่มีศักยภาพในการเจริญเติบโตที่ดี
เนื่องจากภาวะการ
แข่งขันที่ทวีความรุนแรงยิ่งขึ้นในหลายๆอุตสาหกรรมซึ่งทำให้ความต้องการใช้งานโฆษณา
การส่งเสริมการจัดจำหน่าย และการประชาสัมพันธ์เพิ่มมากขึ้น
อย่างไรก็ตามมีบริษัทตัวแทนโฆษณาเพียงไม่กี่รายเท่านั้นที่สามารถให้บริการบริหาร การจัดงาน
และการจัดทำโฆษณาได้แบบครบวงจร ดังนั้น
บริษัทตัวแทนโฆษณาโดยส่วนใหญ่จึงมีความจำเป็นที่จะต้อง
ใช้บริการของผู้ให้บริการบริหารการจัดงาน

 ที่ผ่านมา บริษัทฯหางานใหม่ได้จากทั้งลูกค้าเก่าและลูกค้าใหม่ได้อย่างต่อเนื่องด้วยวิธีการดังต่อไปนี้

-   การเสนอผลงานให้ลูกค้าคัดเลือก

ทีมงานของบริษัทฯจะเป็นผู้ติดตามผลงานของลูกค้าหรือได้รับคำเชิญให้ไปเสนอผลงานจากลูกค้าทั้งภาครัฐวิสาหกิจ/
รัฐบาล และภาคเอกชน โดยหลังจากที่บริษัทฯได้รับข้อมูลจากลูกค้า
บริษัทฯก็จะจัดเตรียมแผนงานตาม วัตถุประสงค์ ในการจัดงานของลูกค้า
และนำเสนอเพื่อให้ลูกค้าคัดเลือก หากบริษัทฯได้รับการคัดเลือกให้เป็นผู้ให้บริการ ฝ่ายผลิตผล
งานของบริษัทฯก็จะประสานงานกับลูกค้าในการดำเนินงานในขั้นต่อไป

-   ความสัมพันธ์ที่ดีกับลูกค้า

จากนโยบายทางการตลาดของบริษัทฯที่มุ่งเน้นการสร้างงานที่มีคุณภาพดี
เพื่อสร้างความพึงพอใจให้แก่ลูกค้า
บริษัทฯจึงสามารถสร้างและรักษาสัมพันธภาพอันดีกับลูกค้าได้อย่างต่อเนื่อง
ลูกค้าที่เคยได้รับบริการจากบริษัทฯจึงมี ความเชื่อมั่นในคุณภาพ
และกลับมาใช้บริการของบริษัทอย่างต่อเนื่อง ประกอบกับการที่บริษัทฯมุ่งเน้นลูกค้าที่มีศักยภาพ
สูงในการเจริญเติบโต
และมีงบประมาณและมีแผนการประชาสัมพันธ์และการตลาดอย่างต่อเนื่องตลอดทั้งปี บริษัทฯจึง
ได้รับงานจากลูกค้าอย่างต่อเนื่อง

-   การแนะนำของลูกค้าเก่า

จากประสบการณ์ที่มีมากว่า 10 ปี
และการให้บริการที่ได้รับการยอมรับเป็นอย่างดีจากลูกค้าทั้งในแง่ของคุณภาพ
ความคิดริเริ่มสร้างสรรค์
และแนวคิดในการนำเสนอที่แปลกใหม่แต่มีความสอดคล้องกับวัตถุประสงค์ในการจัดงานของ ลูกค้า
จึงทำให้ลูกค้าจำนวนมากมีความมั่นใจในคุณภาพงานของบริษัทฯ
และมีการแนะนำลูกค้าอื่นๆให้มาใช้บริการของ บริษัทฯ อย่างต่อเนื่อง

3.1.2.2 ภาวะการแข่งขันในธุรกิจให้บริการบริหารการจัดงาน

  ภาวะการแข่งขันและกลยุทธ์การแข่งขันในธุรกิจให้บริการบริหารการจัดงาน

  การจัดกิจกรรมรายการแสดงเป็นสิ่งบันเทิงและสันทนาการรูปแบบใหม่ที่มีการแข่งขันที่สูงและมีผู้ประกอบการ
  จำนวนมาก
  การเข้าสู่ธุรกิจการให้บริการบริหารการจัดงานป็นเรื่องที่ไม่ยากนักเนื่องจากใช้เงินลงทุนและบุคลากรไม่มาก
  นัก ในปัจจุบัน กิจการที่ดำเนินธุรกิจให้บริการบริหารการจัดงานสามารถแบ่งได้เป็น 2
  ประเภทใหญ่ คือ บริษัทที่ดำเนิน
  ธุรกิจบริหารการจัดงานเป็นธุรกิจหลักซึ่งถือว่าเป็นคู่แข่งทางตรงของบริษัทฯ
  และบริษัทผู้ผลิตรายการโทรทัศน์และ
  รายการบันเทิงซึ่งจะอาศัยจุดแข็งทางด้านชื่อเสียงและสื่อที่มีอยู่ในมือมาเชื่อมโยงกับธุรกิจบริหารการจัดงานและเข้ามา
  ประมูลงานแข่งกับผู้ประกอบการโดยตรง เอเยนซี่โฆษณา และเอเยนซี่ประชาสัมพันธ์
  ซึ่งบางเอเยนซี่มีแผนกภายในบริษัท เองซึ่งทำหน้าที่ให้บริการบริหารจัดงานแก่บริษัทของตน
  ซึ่งถือว่าเป็นคู่แข่งทางอ้อม ในปัจจุบัน ผู้ประกอบการที่ดำเนิน
  ธุรกิจให้บริการบริหารการจัดงานในประเทศไทยมีอยู่ประมาณ 60-66 ราย และประมาณ 5-6
  ราย ซึ่งรวมถึงบริษัทฯจะเป็น ผู้ประกอบการรายใหญ่ซึ่งมีการดำเนินงานที่เป็นระบบ
  มีสถานะที่มั่นคง สามารถให้บริการที่มีคุณภาพจนเป็นที่ไว้วางใจ ของลูกค้า
  มีการจับกลุ่มเป้าหมายหลายกลุ่มทั้งในภาครัฐและภาคเอกชน
  ซึ่งแต่ละกิจการก็จะมีความเชี่ยวชาญและสาย สัมพันธ์ที่ต่างกันออกไป
  เมื่อใช้ยอดขายของบริษัทฯในปี 2546-2547 ที่ผ่านมาเป็นเกณฑ์ในการจำแนกขนาดของบริษัทฯ
  เมื่อเทียบกับคู่แข่งขันที่เป็นผู้ดำเนินธุรกิจให้บริการบริหารการจัดงานโดยตรง
  จัดว่าบริษัทฯเป็นกิจการขนาดใหญ่

  การที่บริษัทผู้ให้บริการบริหารการจัดงานแต่ละรายจะได้รับงานจากลูกค้าหรือไม่
  ขึ้นอยู่กับความพร้อมและ ความมั่นคงของบริษัทในการรองรับงาน
  และที่สำคัญคือความสามารถในการผลิตผลงานที่มีคุณภาพ ซึ่งปัจจัยที่จะทำให้
  ผลงานดังกล่าวมีคุณภาพได้นั้นขึ้นอยู่กับบุคลากรโดยเฉพาะทีมงานฝ่ายครีเอทีฟและฝ่ายผลิตที่มีความคิดริเริ่มสร้างสรรค์
  มีความชำนาญและประสบการณ์ การมีฝ่ายสนับสนุนการทำงานที่มีความพร้อม
  ความสามารถของผู้ผลิตแต่ละรายที่จะ
  สามารถจัดสรรองค์ประกอบทุกอย่างให้สามารถผลิตผลงานตามที่ลูกค้าต้องการได้ภายในเวลาและงบประมาณที่กำหนด
  รวมถึงการบริหารจัดการที่เข้มงวด

  ศักยภาพในการแข่งขันของบริษัทฯ

  สำหรับบริษัทฯ ซึ่งดำเนินธุรกิจให้บริการบริหารการจัดงานมานานกว่า 10 ปี
  มีการผลิตผลงานที่มีคุณภาพ เน้น
  การนำเสนอรายการในรูปแบบที่แปลกใหม่โดยเน้นความคิดสร้างสรรค์
  และมีการควบคุมคุณภาพของงานในทุก กระบวนการของการให้บริการ
  ทำให้ผลงานที่ผ่านมาของบริษัทฯได้รับการยอมรับเป็นอย่างดีจากลูกค้าทั้งในภาครัฐและ
  ภาคเอกชนอย่างต่อเนื่องว่าเป็นงานที่มีคุณภาพดี
  ซึ่งทำให้ลูกค้าเหล่านั้นเป็นจำนวนไม่น้อยใช้บริการของบริษัทฯ มาอย่าง ต่อเนื่อง
  ทำให้บริษัทฯมีรายได้จากการให้บริการบริหารการจัดงานเติบโตมาโดยตลอดแม้ในช่วงวิกฤตเศรษฐกิจที่อัตรา
  การเจริญเติบโตของ GDP และค่าใช้จ่ายในการจัดส่งเสริมการตลาด
  และประชาสัมพันธ์จะติดลบก็ตาม และเพื่อให้
  บริษัทฯสามารถรักษาสถานภาพการเป็นบริษัทชั้นนำในธุรกิจ
  และเพิ่มศักยภาพในการเจริญเติบโตและความสามารถใน การแข่งขันของบริษัทฯ
  ผู้บริหารของบริษัทฯได้วางตำแหน่งทางการตลาด (Market Positioning) ของบริษัทฯ
  ให้เป็นผู้ให้ บริการบริหารการจัดงานแบบครบวงจร (Turnkey Event Management
  Services) สำหรับธุรกิจที่หลากหลาย โดยการ ให้บริการที่เน้นคุณภาพเป็นหลักสำคัญ ในปัจจุบัน
  บริษัทฯจึงได้รับการยอมรับจากทั้งลูกค้าของบริษัทฯเองและบริษัท
  คู่แข่งขันว่าเป็นหนึ่งในบริษัทชั้นนำในแต่ละประเภทธุรกิจของการให้บริการบริหารการจัดงานที่บริษัทฯดำเนินกิจการอยู่

3.1.2 การจัดหาผลิตภัณฑ์หรือบริการ

ขั้นตอนการให้บริการบริหารการจัดงาน สามารถแบ่งออกได้เป็นขั้นตอน ดังต่อไปนี้

1. กระบวนการให้บริการการบริหารการจัดงานจะเริ่มต้นจากการติดต่อมายังบริษัทฯ
ของลูกค้าซึ่งเป็นเจ้าของ ธุรกิจ
โดยลูกค้าจะแจ้งความประสงค์ที่จะจัดกิจกรรมส่งเสริมการตลาดไม่ว่าจะเป็นสำหรับตัวผลิตภัณฑ์หรือบริการของ
ตน หรือต้องการส่งเสริมภาพลักษณ์ของตน บริษัทฯจะเข้าไปรับฟังความต้องการของลูกค้า
และวัตถุประสงค์ในการจัด งาน รวมถึงงบประมาณในการจัดงานจากลูกค้า ตามวัน เวลา
และสถานที่ที่ลูกค้านัดหมาย

2. หลังจากนั้น
บริษัทฯก็จะกลับมาวิเคราะห์เพื่อให้เข้าใจถึงความต้องการและวัตถุประสงค์ในการจัดงานของ
ลูกค้าอย่างถ่องแท้ พร้อมนัดประชุมทีมงานซึ่งประกอบไปด้วยฝ่ายวางแผนกลยุทธ์ (Strategic
Planning) ฝ่ายครีเอทีฟ (Creative) และฝ่ายผลิต (Production)
เพื่อระดมความคิดและวางรูปแบบ แนวทาง และวิธีการนำเสนองาน ตลอดจน
ประเมินราคาในการให้บริการในเบื้องต้น การทำงานในขั้นตอนนี้จะต้องมั่นใจได้ว่าแนวคิด
และรูปแบบของงานถูกต้อง

ตรงกับความต้องการของลูกค้า และอยู่ในวงเงินที่ลูกค้ากำหนด

3. การจัดเตรียมความพร้อมสำหรับการจัดงานทั้งในด้านอุปกรณ์และสื่อสำหรับการนำเสนอ
การควบคุมการผลิต และการประชาสัมพันธ์งาน และการออกแบบการบริหารและควบคุมการจัดงาน

3.1 การจัดเตรียมความพร้อมทางด้านอุปกรณ์และสื่อสำหรับการนำเสนอ:
ฝ่ายผลิตจะดำเนินการจัดเตรียม อุปกรณ์ต่างๆที่ต้องใช้ เช่น เครื่องมือสื่อสารระหว่างทีมงาน
ระบบไฟฟ้า ระบบแสง สี เสียงและเทคนิค พิเศษและสื่อสำหรับการนำเสนอ
เครื่องแต่งกายนักแสดงและพิธีกร ตลอดจนอุปกรณ์จัดฉากให้มีความ
เหมาะสมกับแนวคิดและรูปแบบในการจัดงาน

  3.2 การควบคุมการผลิตและการประชาสัมพันธ์งาน: ในขั้นตอนนี้
  บริษัทฯจะดำเนินการผลิตงานพร้อมทั้งมีการ
  ตรวจสอบและควบคุมคุณภาพของงานในทุกขั้นตอนของการผลิต
  เพื่อให้มั่นใจได้ว่างานที่ผลิตออกมามี คุณภาพและตรงกับวัตถุประสงค์ของลูกค้า
  ในระหว่างการผลิตงาน บริษัทฯก็จะประสานงานกับบริษัทที่
  เป็นเจ้าของงานและหน่วยงานที่เกี่ยวข้องเพื่อประชาสัมพันธ์ให้งานเป็นที่รู้จักของกลุ่มเป้าหมาย

  3.3 การออกแบบการบริหารและควบคุมการจัดงาน:
  การออกแบบการบริหารและควบคุมการจัดงานจะรวมถึง
  การคัดเลือกและอบรมบุคคลากรสำหรับการจัดงาน ซึ่งทั้งบริษัทฯ
  และลูกค้าจะดำเนินการร่วมกันจัดหา คัดเลือก และให้การอบรมเจ้าหน้าที่ฝ่ายสนับสนุน เช่น
  พนักงานต้อนรับ บริกร พนักงานตรวจตั๋ว ตลอดจน พิธีกร และนักแสดง
  และการจัดเตรียมและบริหารพื้นที่จัดงานซึ่งเริ่มจากการติดต่อขอสถานที่กับหน่วยงาน ที่เกี่ยวข้อง
  รวมถึงศึกษาข้อจำกัดของการใช้สถานที่นั้นๆ การจัดวางตำแหน่งของอุปกรณ์ เครื่องไม้
  เครื่องมือต่างๆให้เหมาะสมกับการใช้งาน
  การตกแต่งเวทีและฉากให้มีความน่าสนใจและการจัดเตรียม
  พื้นที่ว่างสำหรับผู้เข้าร่วมงานอย่างเพียงพอ
  ตลอดจนการจัดพื้นที่สำหรับเส้นทางสัญจรเพื่อให้ผู้เข้าร่วม
  งานสามารถเดินทางจากจุดชมงานจุดหนึ่งไปยังอีกจุดหนึ่งได้อย่างสะดวกและรวดเร็ว รวมถึงการ
  จัดเตรียมมาตรการรักษาความปลอดภัยต่างๆ ไว้พร้อมกันด้วย

3.4 การดำเนินการจัดงานตามวันเวลา และสถานที่ที่กำหนด

[]

3.2 ธุรกิจให้เช่าอุปกรณ์และบริการ (Equipment Rental)

3.2.1 ลักษณะของผลิตภัณฑ์หรือบริการ

  ปัจจุบันธุรกิจให้เช่าอุปกรณ์สำหรับการจัดกิจกรรมการแสดงและการนำเสนอ (Presentation
  Equipment) อยู่ภายใต้การดำเนินงานของบริษัท พีเอ็ม เซ็นเตอร์ จำกัด (“พีเอ็ม”)
  ซึ่งเป็นบริษัทย่อยที่บริษัทฯถือหุ้นอยู่ในสัดส่วนร้อยละ 99.999
  ของทุนจดทะเบียนที่ชำระแล้วของบริษัทดังกล่าว
  พีเอ็มให้บริการจัดหาและอำนวยความสะดวกในการใช้งานอย่างครบวงจรสำหรับอุปกรณ์การจัดกิจกรรมการแสดง
  (Production Management Solutions)
  การให้บริการจะครอบคลุมตั้งแต่การให้คำแนะนำและคำปรึกษาเกี่ยวกับชนิดของอุปกรณ์ที่เหมาะสมกับการใช้งาน
  การให้บริการติดตั้งและการดำเนินการในการใช้งานอุปกรณ์
  รวมตลอดถึงการประสานงานที่มีประสิทธิภาพและแม่นยำ เพื่อให้การจัดงานนั้นๆ
  ประสบความสำเร็จด้วยดี

  ปัจจุบัน พีเอ็มให้บริการเช่าและนำเสนออุปกรณ์สำหรับการจัดกิจกรรมการแสดงอยู่ 4 ประเภท
  คือ

  - อุปกรณ์เกี่ยวกับภาพ (Image) เช่น เครื่องฉายภาพ (Projector), จอภาพ (Screen),
  พาโนราม่า(Panorama), ทีวี/วีดีโอวอลล์ (TV/VDO Wall), โปรเจ็กชั่นวอลล์
  (Projection Wall), พลาสมา (Plasma), ซีนอน (Xenon) และ Led Screen

  - อุปกรณ์เกี่ยวกับแสง (Lighting) เช่น ระบบแสงแบบคอนเวนชั่น (Convention
  Lighting), ระบบแสงกลางแจ้ง (Outdoor Lighting) ระบบแสงสำหรับงานคอนเสิร์ต
  (Concert Lighting) และระบบแสงสำหรับการจัดแสดงสินค้าและนิทรรศการ (Exhibit
  Lighting)

  - อุปกรณ์เกี่ยวกับเสียง (Pro Audio) สำหรับการจัดการประชุม, งานเปิดตัวสินค้า และงาน
  Light & Sound

- อุปกรณ์เกี่ยวกับเอฟเฟคท์ (Effect) เช่น การใช้แสงเลเซอร์, อุโมงค์น้ำ, จอน้ำ (Water
Screen) และน้ำพุในระบบ Straight, Skirt และ Circle

3.2.2 การตลาดและภาวะการแข่งขัน

3.2.2.1 นโยบายการตลาด

 นโยบายและการกำหนดราคา

พีเอ็มมีนโยบายในการกำหนดราคาให้เช่าอุปกรณ์ซึ่งจะขึ้นอยู่กับประเภทและชนิดของอุปกรณ์ สำหรับ
ประเภทของอุปกรณ์ที่มีผู้ให้บริการให้เช่าอยู่ในตลาดจำนวนหลายราย เช่น อุปกรณ์เกี่ยวกับแสง สี
และเสียง พีเอ็มจะตั้งราคาในการให้เช่าอุปกรณ์โดยอ้างอิงจากราคาตลาด
สำหรับอุปกรณ์ประเภทที่ต้องอาศัยเทคนิค พิเศษซึ่งมีลักษณะเฉพาะ
และมีคู่แข่งจำนวนน้อยรายที่สามารถให้บริการให้เช่าอุปกรณ์ประเภทดังกล่าวได้ และ
ไม่มีราคาตลาดอ้างอิง เช่น น้ำพุ พีเอ็มจะตั้งราคาในการให้เช่าอุปกรณ์โดยพิจารณาปัจจัยหลัก 3
ประการ คือ ความสามารถในการสร้างเอฟเฟคท์พิเศษของชนิดอุปกรณ์
ความยากง่ายในการจัดทำเอฟเฟคท์พิเศษในแต่ละ งานแสดง และความถี่ในการใช้งานของอุปกรณ์

 ลูกค้าและลูกค้ากลุ่มเป้าหมาย

  กลุ่มลูกค้าของพีเอ็มประกอบไปด้วย

-   บริษัทให้เช่าอุปกรณ์สำหรับการนำเสนอที่ยังขาดแคลนอุปกรณ์บางอย่างที่ลูกค้าต้องการบริษัทเหล่านี้จะทำการเช่าอุปกรณ์ประเภทดังกล่าวต่อจากพีเอ็มเพื่อไปให้ลูกค้าของตนเช่าต่อ
    ได้แก่ บริษัท อิมแพ็ค พรีเซ็นเตชั่น จำกัด และบริษัท AV Group จำกัด เป็นต้น

-   บริษัทผู้ให้บริการบริหารการจัดงาน (Event Organizer) และเอเยนซี่โฆษณา ได้แก่ บริษัท
    ซีเอ็ม ออร์กาไนเซอร์ จำกัด (มหาชน) บริษัท แม่น้ำร้อยสาย จำกัด และบริษัท เจเอสแอล
    จำกัด

-   หน่วยงานทั้งภาครัฐและภาคเอกชนซึ่งต้องการจัดกิจกรรมการแสดงของตนเอง เช่น บริษัท
    แอมเวย์ (ประเทศไทย) จำกัด บริษัท ไมโครซอฟท์ (ประเทศไทย) จำกัด บริษัท ซัมซุง
    อิเล็กทรอนิกส์ จำกัด บริษัท โอสถสภา จำกัด สำนักเทศบาลกรุงเทพมหานคร
    องค์การสื่อสารมวลชนแห่งประเทศไทย (อสมท.) สำนักปฏิรูประบบสาธารณสุขไทย
    และการท่องเที่ยวแห่งประเทศไทย เป็นต้น

3.2.3 การจัดหาอุปกรณ์และบริการ

  ----------- ---------------------------------------------------------------------------
  1. อุปกรณ์    พีเอ็มมีนโยบายในการจัดหาผลิตภัณฑ์ที่มีคุณภาพและตรงกับความต้องการของลูกค้าในราคาที่เหมาะสม
              อุปกรณ์สำหรับการนำเสนอที่ให้เช่าทั้งหมดเป็นอุปกรณ์ที่นำเข้าจากต่างประเทศ
              เนื่องจากเป็นสินค้าที่มีคุณภาพดีและมีมาตรฐาน
              การจัดซื้ออุปกรณ์โดยส่วนใหญ่จะจัดซื้อโดยการติดต่อกับบริษัทผู้ผลิตอุปกรณ์ที่อยู่ในต่างประเทศ เช่น
              ในประเทศญี่ปุ่น สหรัฐอเมริกา ฝรั่งเศส และเบลเยี่ยม
              ในบางครั้งพีเอ็มจะสั่งซื้ออุปกรณ์โดยการติดต่อกับตัวแทนจำหน่ายของผู้ผลิตอุปกรณ์ซึ่งอยู่ในประเทศไทย

  2. บุคลากร   เนื่องจากบุคลากรเป็นส่วนสำคัญอย่างหนึ่งในการประกอบธุรกิจให้เช่าอุปกรณ์
              พีเอ็มจึงมีนโยบายให้การฝึกอบรมให้พนักงานมีทักษะและความชำนาญในการใช้อุปกรณ์และเครื่องมือ
              และเก็บรักษาอุปกรณ์ดังกล่าว
  ----------- ---------------------------------------------------------------------------

 สภาวะการแข่งขันในธุรกิจให้เช่าอุปกรณ์สำหรับการจัดการแสดงและการนำเสนอและศักยภาพในการแข่งขันของพีเอ็ม

หากพิจารณาธุรกิจให้เช่าอุปกรณ์สำหรับการนำเสนอในประเทศไทยแล้วจะพบว่าธุรกิจให้เช่าอุปกรณ์มีอยู่จำนวนมาก
แต่เมื่อคำนึงถึงความต้องการใช้อุปกรณ์ดังกล่าวแล้ว
ธุรกิจให้เช่าอุปกรณ์ในประเทศไทยยังไม่สามารถตอบสนองความต้องการได้เพียงพอ
เนื่องจากอุปกรณ์ที่มีความทันสมัย และสามารถใช้งานได้ตามที่ลูกค้าต้องการมีอยู่อย่างจำกัด
ผู้ประกอบการบางรายมีอุปกรณ์เพื่อสนับสนุนธุรกิจที่เกี่ยวข้องกับธุรกิจของตน
ในขณะที่ผู้ประกอบการบางรายถึงแม้จะมีอุปกรณ์อยู่เป็นจำนวนไม่น้อย แต่อุปกรณ์ดังกล่าวก็ล้าสมัย
และไม่เป็นที่ต้องการของลูกค้า
หากพิจารณาเฉพาะผู้ประกอบธุรกิจที่ให้เช่าอุปกรณ์ที่มีคุณภาพแบบครบวงจรและเป็นที่ยอมรับของลูกค้าและคนในวงการแล้ว
จะพบว่าการแข่งขันระหว่างกิจการผู้ให้เช่าอุปกรณ์ยังอยู่ในระดับที่ต่ำ

  เพื่อดำรงความสามารถในการแข่งขัน
  พีเอ็มได้ตระหนักถึงความสำคัญในการจัดให้มีอุปกรณ์ที่มีความทันสมัย
  ตรงกับความต้องการของลูกค้า และทันต่อการเปลี่ยนแปลงทางเทคโนโลยี
  โดยพีเอ็มได้จัดให้มีอุปกรณ์ใหม่ๆ ตามความต้องการของลูกค้าอย่างต่อเนื่อง
  และมีหน่วยงานที่ทำหน้าที่ในการจัดเก็บและรักษาอุปกรณ์ให้อยู่ในสภาพที่จะใช้งานได้ตลอดเวลารวมทั้งการจัดให้มีบุคลากรที่มีความรู้และทักษะในการให้บริการเกี่ยวกับอุปกรณ์ให้แก่ลูกค้า
  ซึ่งจะทำให้พีเอ็มสามารถรักษาความสามารถในการแข่งขันได้เป็นอย่างดี ในปัจจุบัน
  พีเอ็มจึงได้รับการยอมรับจากทั้งลูกค้าของบริษัทเองและบริษัทคู่แข่งขันว่าเป็นบริษัทผู้ให้บริการเช่า
  อุปกรณ์สำหรับการจัดการแสดงและการนำเสนอทั้งอุปกรณ์ประเภทภาพ (Pro Image)
  อุปกรณ์ประเภทแสง (Pro Lighting) อุปกรณ์ประเภทเสียง (Pro Audio)
  และอุปกรณ์ประเภทเอฟเฟคท์ (Pro Effect) ที่มีคุณภาพและทันสมัย
  ชั้นแนวหน้าบริษัทหนึ่งในวงการ

3.3 ธุรกิจให้บริการผลิตสื่อสำหรับการนำเสนอ (Presentation Media)

3.3.1 ลักษณะของผลิตภัณฑ์หรือบริการ

  ปัจจุบันธุรกิจให้บริการผลิตสื่อสำหรับการนำเสนออยู่ภายใต้การดำเนินงานของบริษัท ดิอายส์
  จำกัด (“ดิอายส์”) ซึ่งเป็นบริษัทย่อยที่บริษัทฯถือหุ้นอยู่ในสัดส่วนร้อยละ 99.945
  ของทุนจดทะเบียนที่ชำระแล้วของบริษัทดังกล่าว
  ดิอายส์ให้บริการที่เกี่ยวกับการผลิตสื่อสำหรับการนำเสนอสำหรับการจัดกิจกรรมการแสดงและการนำเสนอแบบครบวงจร
  โดยครอบคลุมตั้งแต่การให้คำแนะนำและคำปรึกษาเกี่ยวกับการเลือกชนิดของสื่อที่เหมาะสมกับงานนำเสนอแต่ละประเภท
  การเลือกชนิดของอุปกรณ์ที่เหมาะสมสำหรับการนำเสนอ การออกแบบสื่อสำหรับการนำเสนอ
  และการดูแลงานทางด้านการติดตั้งอุปกรณ์สำหรับการนำเสนอทั้งภาพ แสง เสียงและเอฟเฟค
  ดิอายส์ให้บริการผลิตสื่อสำหรับการนำเสนอสำหรับการแนะนำและเปิดตัวสินค้าเพื่อทำให้กลุ่มเป้าหมายของสินค้าเกิดความเข้าใจและการรับรู้เกี่ยวกับตัวสินค้าได้มากขึ้น
  และสื่อสำหรับการนำเสนอสำหรับการแนะนำและประชาสัมพันธ์องค์การเพื่อก่อให้เกิดภาพพจน์ที่ดีต่อตัวองค์การ
  สื่อสำหรับการนำเสนอที่ผลิตขึ้นจะถูกนำไปใช้ทั้งในกิจกรรมการจัดแสดงสินค้าและนิทรรศการ
  กิจกรรมการตลาดและการส่งเสริมการขาย กิจกรรมบันเทิงสาธารณะ
  และกิจกรรมการประชุมในระดับนานาชาติ

  ปัจจุบัน ดิอายส์ให้บริการผลิตสื่อสำหรับการนำเสนออยู่ 4 ประเภท คือ

  - สื่อประเภทมัลติมิเดีย (Multimedia) ซึ่งเป็นการใช้สื่อทางภาพและเสียงที่หลากหลายทั้งจาก
  Slide Projector, Video Projector, Computer Graphic, Midi Sequencer,
  Light, Sound and Laser Effect ระบบไฟฟ้าต่างๆ รวมไปถึงพลุ และน้ำพุด้วยระบบ
  Synchronize จากการทำงานที่ควบคุมจากจุดเดียว โดยใช้ Datation Trax
  เพื่อนำเสนอเรื่องราวให้น่าตื่นเต้นและสร้างความประทับใจให้แก่ผู้ชม

- สื่อประเภทวีดีโอ (Video Presentation)
ซึ่งดิอายส์จะให้บริการออกแบบและผลิตสื่อวีดีโอโดยการนำเทคนิค ในการผลิตที่ทันสมัยเช่น Matrox
Speed Laser มาใช้เพื่อทำให้งานที่ผลิตได้มีความสวยงามและคมชัด

- สื่อประเภทคอมพิวเตอร์กราฟฟิก (Computer Graphic)
ซึ่งเป็นรูปแบบใหม่ของสื่อสำหรับการนำเสนอซึ่งจะ จัดทำด้วยระบบ Interactive Computer
และ มีการนำโปรแกรมคอมพิวเตอร์กราฟฟิกเช่น 3-d max, 3-d studio, Illustration
และ Photoshop มาใช้เพื่อทำให้งานที่ผลิตได้มีความสวยงาม และน่าตื่นตาตื่นใจ

- การให้บริการประเภทระบบมัลติวิดีโอ (Multivideo System)
ซึ่งดิอายส์ให้บริการออกแบบแนวคิดในการ นำเสนอตัวสินค้า/บริการ
ออกแบบและตกแต่งบริเวณที่จะถ่ายทำ จัดหาอุปกรณ์สำหรับการถ่ายทำ เครื่องมือ
และอุปกรณ์ประกอบการถ่ายทำ และบริการถ่ายทำ

3.3.2 การตลาดและภาวะการแข่งขัน

3.3.2.1 นโยบายการตลาด

 นโยบายและการกำหนดราคา

ดิอายส์มีนโยบายในการกำหนดราคาการให้บริการผลิตสื่อสำหรับการนำเสนอที่เป็นมาตรฐาน และ
สามารถแข่งขันกับคู่แข่งขันได้ โดยกำหนดระดับราคาจากต้นทุนของการผลิตสื่อแต่ละประเภท
บวกกำไรหรือผล ผลตอบแทนในระดับที่เหมาะสม

 ลูกค้าและกลุ่มลูกค้าเป้าหมาย

-   บริษัทผู้ให้บริการบริหารการจัดงาน (Event Organizer) และเอเยนซี่โฆษณา
    ซึ่งไม่มีหน่วยงานภายในของตนทำหน้าที่จัดทำสื่อสำหรับการนำเสนอ ได้แก่ บริษัท ซีเอ็ม
    ออร์กาไนเซอร์ จำกัด บริษัท เจเอสแอล จำกัด บริษัท ปิโก ประเทศไทย จำกัด(มหาชน)
    เป็นต้น

    -   หน่วยงานทั้งภาครัฐและภาคเอกชนซึ่งต้องการจัดกิจกรรมเพื่อประชาสัมพันธ์หน่วยงานของตน
        และจำเป็นต้องใช้สื่อสำหรับการนำเสนอ เช่น บริษัท การบินไทย จำกัด (มหาชน)
        บริษัท ชินแซทเทลไลท์ จำกัด (มหาชน) บริษัท โซนี่ ไทย จำกัด บริษัท ซีเมนส์ จำกัด
        บริษัท ไซโก้ เอปสัน คอร์เปอเรชั่น บริษัท แอมเวย์ (ประเทศไทย) จำกัด
        กองทุนบำเหน็จบำนาญข้าราชการ และบริษัท โมโตโรล่า (ประเทศไทย) จำกัด เป็นต้น

3.3.3 การจัดหาผลิตภัณฑ์หรือบริการ

  ----------------------------------- ---------------------------------------------------------------------------
  1.                                  ดิอายส์มีนโยบายในการจัดหาเครื่องมือ และอุปกรณ์ที่ใช้ในการจัดทำสื่อสำหรับการนำเสนอ เช่น
  อุปกรณ์ที่ใช้ในการจัดทำสื่อสำหรับการนำเสนอ   โปรแกรมคอมพิวเตอร์กราฟฟิก อุปกรณ์สำหรับการถ่ายทำวีดีโอ
                                      และอุปกรณ์สำหรับการถ่ายภาพที่มีคุณภาพดีและตรงกับความต้องการใช้งาน
                                      โดยดิอายส์จะมีการสั่งซื้อเครื่องมือและอุปกรณ์ที่จำเป็นจากทั้งแหล่งภายในประเทศและนอกประเทศ

  2. บุคลากร                           เนื่องจากบุคลากรเป็นส่วนที่สำคัญอย่างหนึ่งในการประกอบธุรกิจให้บริการจัดทำสื่อสำหรับการนำเสนอ
                                      ดิอายส์จึงมีนโยบายให้การฝึกอบรมพนักงานให้มีทักษะและความชำนาญในการใช้อุปกรณ์ และเครื่องมือ
  ----------------------------------- ---------------------------------------------------------------------------

 สภาวะการแข่งขันในธุรกิจให้บริการจัดทำสื่อสำหรับการนำเสนอและศักยภาพในการแข่งขันของดิอายส์

หากพิจารณาธุรกิจผู้ให้บริการจัดทำสื่อสำหรับการนำเสนอในประเทศไทย
จะพบว่ามีผู้ประกอบการอยู่เป็นจำนวนมาก
แต่ผู้ประกอบการโดยส่วนใหญ่จะมีความชำนาญในการจัดทำสื่อสำหรับการนำเสนออยู่เพียงประเภทเดียว
หรือสองประเภทเท่านั้น มีผู้ประกอบการเพียงไม่ที่ราย ซึ่งรวมถึงดิอายส์ด้วย
ที่สามารถให้บริการจัดทำสื่อสำหรับการนำเสนอได้แบบครบวงจร มีการเจาะกลุ่มเป้าหมายหลายกลุ่ม
มีการดำเนินกิจการที่เป็นระบบ และได้รับการยอมรับอย่างกว้างขวางจากคนในวงการ

  เพื่อดำรงความสามารถในการแข่งขัน
  ดิอายส์ได้ให้ความสำคัญในการจัดให้มีบริการจัดทำสื่อสำหรับการนำเสนอแบบครบวงจรทั้งสื่อประเภทวีดีโอ
  สื่อประเภทมัลติมีเดีย สื่อประเภทคอมพิวเตอร์กราฟฟิก และสื่อประเภทมัลติวิดีโอ
  ซึ่งตรงกับความต้องการของลูกค้า และทันต่อการเปลี่ยนแปลงทางเทคโนโลยี ในราคาที่เหมาะสม
  นอกจากนี้
  ดิอายส์ยังจัดให้มีการฝึกอบรมพนักงานของบริษัทอย่างต่อเนื่องเพื่อให้เข้าใจและตามทันเทคโนโลยีที่เกี่ยวข้องกับการจัดทำสื่อสำหรับการนำเสนอซึ่งมีการเปลี่ยนแปลงที่ค่อนข้างเร็ว
  ด้วยการให้บริการที่เน้นคุณภาพ ความคิดสร้างสรรค์
  และแนวคิดในการนำเสนอที่แปลกใหม่แต่ตรงกับวัตถุประสงค์ของลูกค้า
  พร้อมกับคิดราคาในการให้บริการในอัตราที่แข่งขันได้ ที่ผ่านมา
  ดิอายส์จึงได้รับการยอมรับจากทั้งลูกค้าของบริษัทฯเองและบริษัทคู่แข่งขันว่าเป็นหนึ่งในบริษัทผู้ให้บริการจัดทำสื่อสำหรับการนำเสนอชั้นนำบริษัทหนึ่งในวงการ

3.3.3.1 ภาวะอุตสาหกรรมธุรกิจให้บริการบริหารการจัดงานและธุรกิจที่เกี่ยวข้อง

  ภาวะอุตสาหกรรม

  ธุรกิจให้บริการบริหารการจัดงาน (Event Management) ของไทยในช่วง 3
  ปีที่ผ่านมามีการเจริญเติบโตอย่างรวดเร็วและต่อเนื่อง
  และได้รับการยอมรับอย่างกว้างขวางจากทั้งภาครัฐและภาคเอกชนว่าเป็นเครื่องมือทางการตลาดประเภทหนึ่งที่สามารถสร้างการรับรู้เกี่ยวกับตัวสินค้าและบริการ
  และก่อให้เกิดภาพพจน์ที่ดีต่อตัวสินค้าและบริการนั้นๆได้อย่างมีประสิทธิภาพและมีประสิทธิผล
  ที่ผ่านมา ปัจจัยที่มีผลต่ออัตราการเจริญเติบโตของธุรกิจให้บริการบริหารการจัดงาน คือ
  การเปลี่ยนแปลงวิถีการดำรงชีวิตของคนไทย
  การเปลี่ยนแปลงของสังคมไทยที่เป็นไปตามแบบสังคมตะวันตกมากขึ้น
  และความต้องการสิ่งบันเทิงและกิจกรรมการแสดงรูปแบบใหม่ๆ
  เพื่อผ่อนคลายความตึงเครียดจากสังคมและการทำงาน เช่น การออกไปดูภาพยนตร์
  การดูคอนเสิร์ต ละคร และทอล์คโชว์ เป็นต้น
  รูปแบบการดำเนินชีวิตที่มีการเปลี่ยนแปลงไปดังกล่าวทำให้ธุรกิจจัดกิจกรรมการแสดงเป็นที่ยอมรับและนิยมจากคนไทยมากขึ้น

  ปัจจัยที่สำคัญอีกประการหนึ่งที่ทำให้ธุรกิจให้บริการบริหารการจัดงานมีการเจริญเติบโตอย่างรวดเร็วก็คือการฟื้นตัวของภาวะเศรษฐกิจของประเทศไทยซึ่งมีสัญญาณการฟื้นตัวอย่างชัดเจนนับตั้งแต่ปลายปี
  2544 ในช่วงปี 2546-2548
  คาดว่าอัตราการเจริญเติบโตของผลิตภัณฑ์มวลรวมของประเทศไทยจะอยู่ที่ประมาณร้อยละ 6-7
  ต่อปี ซึ่งจะส่งผลให้การใช้จ่ายในภาคธุรกิจเติบโตประมาณร้อยละ 5.2 ต่อปี
  และการลงทุนในภาคธุรกิจเพิ่มขึ้นประมาณร้อยละ 11.5 ต่อปี นอกจากนั้น
  ด้วยภาวะอุตสาหกรรมในประเทศที่มีความหลากหลาย
  การจัดงานส่งเสริมการตลาดและประชาสัมพันธ์จึงสามารถเปลี่ยนแปลงกลุ่มลูกค้าไปยังอุตสาหกรรมอื่นๆได้สอดคล้องกับสภาพเศรษฐกิจและการแข่งขันในแต่ละอุตสาหกรรมนั้นๆ

สิ่งหนึ่งที่ชี้ให้เห็นว่าธุรกิจการจัดส่งเสริมการตลาดและประชาสัมพันธ์เติบโตตามการขยายตัวของภาวะเศรษฐกิจของประเทศ
คือ การที่ในช่วงปี 2543-2545 อุตสาหกรรมโฆษณามีการเติบโตอย่างต่อเนื่องถึงแม้ในปี 2544
จะมีการเติบโตเพียงเล็กน้อยคือเติบโตประมาณ 3.78% จากปี 2543 แต่ในปี 2545
อุตสาหกรรมโฆษณามีการเติบโตเท่ากับ 15.4% ซึ่งมีค่าใช้จ่ายโฆษณาเท่ากับ 61,210 ล้านบาท
และคาดว่ามูลค่าโดยประมาณของปี 2546 อยู่ที่ประมาณ 71,465 ล้านบาท ในปี 2546
อุตสาหกรรมโฆษณามีการเจริญเติบโตเท่ากับ 16.7% ซึ่งมีค่าใช้จ่ายโฆษณาเท่ากับ 71,449
ล้านบาท และในปี 2547 อุตสาหกรรมโฆษณามีการเติบโตเท่ากับ 17% ซึ่งมีค่าโฆษณาเท่ากับ
83,561 ล้านบาท

ตารางเปรียบเทียบค่าใช้จ่ายผ่านสื่อโฆษณาในปี 2544 - 2547 หน่วย: ล้านบาท

  -------------- -------- ------ -------- ------ -------- ------ -------- -------
                 2544            2545            2546            2547     

  โทรทัศน์         32,879   62%    37,339   61%    42,288   60%    47,172   56%

  วิทยุ            5,091    10%    6,179    10%    6,662    9%     6,743    8%

  หนังสือพิมพ์       9,558    18%    11,116   18%    13,342   19%    17,741   21%

  นิตยสาร         3,106    6%     3,627    6%     4,550    6%     5,973    7%

  ภาพยนตร์        368      1%     596      1%     896      1%     1,302    2%

  สื่อกลางแจ้ง      1,442    3%     1,718    3%     3,169    4%     4,051    5%

  สื่อเคลื่อนที่       554      1%     634      1%     558      1%     579      1%

  รวม            52,998   100%   61,210   100%   71,465   100%   83,561   100%
  -------------- -------- ------ -------- ------ -------- ------ -------- -------

ที่มา: AC Neilsen

สำหรับการเติบโตของค่าใช้จ่ายผ่านสื่อโฆษณาในปี 2546-2547
เป็นผลเนื่องมาจากการเติบโตทางเศรษฐกิจซึ่งส่งผลให้ธุรกิจประเภทต่างๆ
โดยเฉพาะธุรกิจที่มีการแข่งขันที่รุนแรง อาทิเช่น ธุรกิจอสังหาริมทรัพย์ ธุรกิจภาพยนตร์และเพลง
เครื่องดื่มบำรุงกำลัง หรือแม้แต่ธุรกิจโทรศัพท์เคลื่อนที่
และสินค้าอุปโภคบริโภคที่ยังคงมีการใช้สื่อโฆษณาอยู่อย่างต่อเนื่อง
มีการใช้กลยุทธ์ทางการตลาดและส่งเสริมการขายเพื่อกระตุ้นการบริโภคและดำรงความสามารถในการแข่งขัน
ส่งผลให้ค่าใช้จ่ายโฆษณาในช่วง ปี 2546-2547 มีการเติบโตที่สูง

  ในส่วนของภาครัฐ
  มีนโยบายการส่งเสริมการจัดกิจกรรมทางการตลาดและการประชาสัมพันธ์ต่างๆ
  โดยผ่านการจัดงานแสดงสินค้าและนิทรรศการ ซึ่งจะทำให้ธุรกิจต่างๆที่เกี่ยวข้อง
  โดยเฉพาะธุรกิจให้บริการบริหารการจัดงาน
  และธุรกิจให้บริการจัดงานแสดงสินค้าและนิทรรศการได้รับประโยชน์เป็นอย่างมาก ดังต่อไปนี้

-   รัฐบาลวางเป้าหมายที่จะให้ประเทศไทยเป็นศูนย์การแสดงสินค้าสำหรับภูมิภาคเอเซียตะวันออกเฉียงใต้
      เนื่องจากประเทศไทยมีความพร้อมทางด้านฐานลูกค้ามากพอ ความสามารถในการผลิต
      โดยเฉพาะอย่างยิ่งอุตสาหกรรมเกษตรและเกษตรแปรรูป
      อีกทั้งประเทศไทยยังเป็นฐานการผลิตของอุตสาหกรรมประกอบรถยนต์ และชิ้นส่วนรถยนต์
      ทั้งนี้
      รัฐบาลมีนโยบายขยายศูนย์การแสดงสินค้าและนิทรรศการกระจายตามศูนย์กลางของแต่ละภูมิภาค
      อาทิเช่น การสร้างศูนย์การแสดงสินค้าและนิทรรศการที่จังหวัดเชียงใหม่สำหรับภาคเหนือ
      หรือการสร้างศูนย์การแสดงสินค้าที่จังหวัดภูเก็ตสำหรับภาคใต้ นอกจากนี้
      รัฐบาลได้ก่อตั้งสำนักงานส่งเสริมการจัดประชุมและนิทรรศการ (Thailand
      Conventional and Exhibition Bureau “TCEB”) ในปี 2545
      เพื่อทำหน้าที่ประสานงานการพัฒนากลุ่มของการแสดงสินค้า ร่วมกับสมาคมการแสดงสินค้า
      กรมส่งเสริมการส่งออก และการท่องเที่ยวแห่งประเทศไทย และสมาคมอื่นๆที่เกี่ยวข้อง
      จึงเป็นการร่วมมือระหว่างภาครัฐ
      และภาคเอกชนเพื่อยกระดับมาตรฐานแสดงสินค้าอุตสาหกรรมของไทยให้เทียบเท่าระดับนานาชาติ
      อันจะส่งผลดีต่ออุตสาหกรรมการจัดแสดงสินค้า และอุตสาหกรรมอื่นๆที่เกี่ยวข้องได้ต่อไป

-   นโยบายส่งเสริม Meeting, Incentive, Convention and Exhibition (MICE)
      ของภาครัฐที่ต้องการส่งเสริมให้ประเทศไทยเป็นศูนย์กลางการท่องเที่ยว
      และการประชุมของภูมิภาคเอเชียแทนที่ฮ่องกงและสิงคโปร์
      เนื่องจากประเทศไทยมีความพร้อมหลายด้าน ได้แก่
      ด้านสถานที่ท่องเที่ยวและกิจกรรมท่องเที่ยวที่หลากหลาย
      ที่พักอาศัยที่มีความพร้อมทั้งด้านปริมาณและคุณภาพ
      วัฒนธรรมไทยที่มีเสน่ห์ในสายตาของชาวต่างชาติ
      ความมีเสถียรภาพทางการเมืองและความเชื่อมั่นในการขยายตัวทางเศรษฐกิจ
      ความพร้อมของศูนย์ประชุมและสิ่งอำนวยความสะดวกต่างๆ
      ตลอดจนนโยบายของรัฐบาลในการสนับสนุนด้านการเงินและการประสานงานแก่ผู้ประกอบการเอกชน
      โดยรัฐบาลได้จัดตั้งกองทุนส่งเสริมการประชุมนานาชาติ
      เพื่อช่วยสนับสนุนด้านการเงินแก่ภาคเอกชนในการแข่งขันประมูลงานในต่างประเทศ
      โดยในปี 2546 รายได้จากการนำเข้าการประชุมจากต่างประเทศสูงถึง 3,000 ล้านบาท
      นอกจากนี้
      รัฐบาลยังมีนโยบายในการอำนวยความสะดวกรวดเร็วเป็นกรณีพิเศษสำหรับชาวต่างชาติที่เข้ามาจัดประชุมในประเทศไทย
      เช่น ในเรื่องการตรวจคนเข้าเมืองและการขอวีซ่า เป็นต้น โดยในปี 2545
      ประเทศไทยมีการจัดประชุมสัมมนา (MICE)
      โดยมีผู้เข้าร่วมประชุมที่เดินทางมาจากต่างประเทศประมาณ 420,000 คน
      สร้างรายได้เข้าประเทศประมาณ 32,000 ล้านบาท ในปี 2546
      รายได้เข้าประเทศสูงขึ้นจากปีก่อนหน้าประมาณร้อยละ 10 หรือคิดเป็นมูลค่าประมาณ
      35,000 ล้านบาท และคาดว่าจะเพิ่มอีกร้อยละ 8 หรือเป็นมูลค่าประมาณ 38,000
      ล้านบาท ในปี 2547 ซึ่งจะเห็นได้ว่า
      ศักยภาพของความเจริญเติบของตลาดการจัดประชุมสัมมนามีอยู่สูงมาก

    การขยายตัวอย่างรวดเร็วของธุรกิจให้บริการบริหารการจัดงานทำให้ธุรกิจที่เกี่ยวข้อง
    โดยเฉพาะธุรกิจให้ เช่าอุปกรณ์สำหรับการจัดการแสดงและการนำเสนอ
    และธุรกิจจัดทำสื่อสำหรับการนำเสนอมีการ ขยายตัวตามในอัตราที่สูง เช่นกัน
    เนื่องจากการจัดงานแสดงหลายประเภทเน้นรูปแบบในการนำเสนอที่ แปลกใหม่
    ทำให้ต้องนำเทคนิคและสื่อในการนำเสนอรูปแบบใหม่ๆมาช่วยเพื่อทำให้การนำเสนอมีความ
    สมจริงสมจังและน่าสนใจ
    ซึ่งทำให้ความต้องการใช้อุปกรณ์และสื่อสำหรับการนำเสนอที่มีคุณภาพและ ทันสมัยเพิ่มมากขึ้น
    เช่นกัน

  แนวโน้มภาวะอุตสาหกรรม และสภาพการแข่งขันในอนาคต

  แนวโน้มของธุรกิจการให้บริการบริหารการจัดงานยังคงมีแนวโน้มการเจริญเติบโตที่ดีในช่วง 3-5
  ปีข้างหน้า ตามการฟื้นตัวของภาวะเศรษฐกิจของประเทศ โดยคาดว่าอุตสาหกรรมประเภทต่างๆ
  จะให้ความสำคัญกับการ จัดกิจกรรมทางการตลาดและประชาสัมพันธ์
  โดยเฉพาะอุตสาหกรรมที่มีการแข่งขันที่รุนแรง เช่น อุตสาหกรรม สื่อสารเทคโนโลยีสารสนเทศ
  รถยนต์ สินค้าอุปโภคบริโภค สินค้าฟุ่มเฟือย และอาหาร เป็นต้น โดยภาคธุรกิจ
  ต่างๆเหล่านี้ได้จัดสรรงบประมาณเพิ่มสำหรับการจัดการส่งเสริมการจำหน่ายและประชาสัมพันธ์ซึ่งเป็นเครื่องมือ
  ทางการตลาดที่ได้รับการยอมรับว่าสามารถสร้างมูลค่าให้กับตัวผลิตภัณฑ์
  และเข้าถึงกลุ่มเป้าหมายได้อย่าง รวดเร็ว และมีประสิทธิภาพ

  นอกจากตลาดการให้บริการการจัดกิจกรรมทางการตลาดและประชาสัมพันธ์และตลาดการจัดงานแสดง
  สินค้าและนิทรรศการซึ่งมีศักยภาพการเจริญเติบโตที่ดี
  อีกตลาดที่คาดว่าจะมีอัตราการขยายตัวเป็นอย่างดี ในช่วง 3-5 ปีข้างหน้า คือ
  ตลาดกิจกรรมบันเทิงสาธารณะ (Public Event) เนื่องจากในช่วงหลังภาครัฐหันมาจ้าง
  บริษัทในภาคเอกชนเป็นผู้จัดงานให้ภาครัฐเพิ่มมากขึ้น จากเดิมที่ภาครัฐจะบริหารงานเองทั้งหมด
  ในขณะนี้ สัดส่วนการใช้อยู่ที่ประมาณ 50 % เท่านั้น
  ดังนั้นตลาดกิจกรรมบันเทิงสาธารณะจึงมีโอกาสขยายตัวอีกมาก ในช่วง 2 ปีที่ผ่านมา
  ภาครัฐมีการจัดงบประมาณสำหรับการจัดกิจกรรมพิเศษค่อนข้างมากและมีการจัดกิจกรรม
  อย่างต่อเนื่องตลอดทั้งปี บางงานมีมูลค่าสูงถึง 50-60 ล้านบาท หรือบางงานมีมูลค่าสูงถึง 100
  ล้านบาท ทำให้
  บริษัทผู้ดำเนินธุรกิจจัดกิจกรรมรายการแสดงจำนวนไม่น้อยหันมาให้ความสำคัญกับตลาด Public
  Event มาก ขึ้นอย่างเห็นได้ชัด ซึ่งส่งผลให้ภาวะการแข่งขันในตลาดนี้ทวีความรุนแรงยิ่งขึ้น
  อย่างไรก็ดี บริษัทฯซึ่งถือว่าเป็น
  หนึ่งในผู้นำตลาดในธุรกิจประเภทงานบันเทิงสาธารณะก็สามารถแข่งขันกับบริษัทคู่แข่งขันที่หันมาเจาะตลาดนี้
  ได้เป็นอย่างดี เนื่องจากในรอบ 2-3 ปีที่ผ่านมาบริษัทฯได้รับความไว้วางใจจากลูกค้าในภาครัฐ
  เช่น การ ท่องเที่ยวแห่งประเทศไทย
  และสำนักพระราชวังให้จัดงานบันเทิงสาธารณะซึ่งเป็นที่รู้จักกันดี เช่น งาน มหาสงกรานต์
  งานเทศกาลตรุษจีน และงานแม่น้ำของแผ่นดิน อย่างต่อเนื่อง ซึ่งเป็นการสร้างเสริมและเพิ่ม
  ประสบการณ์ให้แก่บริษัทฯ ในการจัดงานประเภทดังกล่าว ได้เป็นอย่างดี